Billig øl og alkohol på Stena Lines færger har resulteret i en massiv tilstrømning af svenskere, der tager sejlturen til Frederikshavn. Tilbuddet gælder i marts, hvor man kan spare op til 60 procent på de alkoholiske drikke. - Salget af dagsture til Frederikshavn er tredoblet, og vores salg ombord er fordoblet. Vi håber, at den positive tendens fortsætter, og vi tror, at mange vil rejse med os for at købe ind til større fester i foråret, siger informationschef ved Stena Line, Jesper Waltersson, til Göteborg-Posten. Bordershoppen skal øge omsætningen ved Stena Line, der de seneste fem år har tabt over en milliard svenske kroner.

Referat:
Kæmpe stigning i passagerer, efter Stena Line har åbnet en bordershop på færgerne mellem Göteborg og Frederikshavn.